J. J. Thomson

Sir Joseph John Thomson (18 Désémber 1856 – 30 Agustus 1940) inggih punika fisikawan saking Inggris sané ngamolihang Paica Nobel Fisika duk warsa 1906 "pinaka pangakuan saking jasa ageng saking seseleh téoritis miwah éksperiméntalnyané indik konduksi listrik olih gas."

Duk warsa 1897, Thomson nyihnayang inggian sinar katode kawangun antuk partikél sané madaging muatan negatif sadurungnyané nénten kauningin (mangkin kawastanin éléktron), sané kapeték dané pastika madué angga sané alitan saking atom taler rasio muatan-nuju-massa ageng pisan. Thomson taler kasub antuk manggihang bukti kapertama antuk isotop saking datu stabil (non-radioaktip) duk warsa 1913, pinaka pahan saking eksplorasinyané ring komposisi sinar kanal (ion positif). Eksperimennyané anggén nentuang sifat partikél sané mamuatan positif, sareng Francis William Aston, inggih punika kawigunan kapertama spéktrométri massa lan ngawinang panglimbak spéktrograp massa.

Thomson polih Paica Nobel Fisika warsa 1906 santukan pakaryannyane indik konduksi listrik ring gas. Thomson taler dados guru, lan pitu sisianyané nglantur ngamolihang Paica Nobel: Ernest Rutherford (Kimia 1908), Lawrence Bragg (Fisika 1915), Charles Barkla (Fisika 1917), Francis Aston (Kimia 1922), Charles Thomson Rees Wilson (Fisika 1927), Owen Richardson (Fisika 1928) miwah Edward Victor Appleton (Fisika 1947). Wantah Arnold Sommerfeld sané nyatet indik mentoring sané ngaturang lis sisia sané madué prestasi sané tegehné pateh.

 Pustaka